Oficialusis leidinys L 222 , 10/08/1991 p. 0001 - 0003

specialusis leidimas suomių kalba: skyrius 1 tomas 2 p. 0140

specialusis leidimas švedų kalba: skyrius 1 tomas 2 p. 0140



Tarybos reglamentas (EAPB, EEB, EURATOMAS) Nr. 2426/91 1991 m. liepos 29 d. iš dalies keičiantis Reglamentą Nr. 422/67/EEB-5/67/Euratomas, nustatantį Komisijos pirmininko ir narių, Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas, ir Reglamentą (EEB, Euratomas, EAPB) Nr. 2290/77, nustatantį Audito Rūmų narių tarnybines pajamas EUROPOS BENDRIJŲ TARYBA, atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 6 straipsnį, atsižvelgdama į Europos anglių ir plieno bendrijos steigimo sutartį, ypač į jos 78c straipsnį, atsižvelgdama į Europos ekonominės bendrijos steigimo sutartį, ypač į jos 206 straipsnį, atsižvelgdama į Europos atominės energijos bendrijos steigimo sutartį, ypač į jos 180 straipsnį, kadangi tikslinga iš dalies pakeisti tam tikras reglamentų, nustatančių Komisijos, Teisingumo Teismo, Pirmosios instancijos teismo ir Audito Rūmų narių tarnybines pajamas, nuostatas, visų pirma siekiant išaiškinti sąlygas, pagal kurias minėtieji nariai turi teisę į išmokas pagal Europos Bendrijų pareigūnų tarnybos nuostatuose numatytą socialinės apsaugos sistemą, PRIĖMĖ ŠĮ REGLAMENTĄ: 1 straipsnis 1. Reglamento Nr. 422/67/EEB-5/67/Euratomas [1] su paskutiniais pakeitimais, padarytais Reglamentu (Euratomas, EAPB, EEB) Nr. 3911/90 [2], 11 straipsnis pakeičiamas taip: "11 straipsnis Komisijos ar Teismo nariai turi teisę į išmokas dėl ligos, profesinės ligos, nelaimingo atsitikimo darbe, bei išmokas gimimo ir mirties atvejais pagal Europos Bendrijų pareigūnų tarnybos nuostatuose numatytą socialinės apsaugos sistemą. Pirmoji dalis taip pat taikoma buvusiems Komisijos ar Teismo nariams, kurie gauna išmokas pagal 8 straipsnyje numatytą pensijų sistemą, 7 straipsnyje numatytą pereinamojo laikotarpio išmokų sistemą arba 10 straipsnyje numatytą invalidumo pensijų sistemą. Tačiau Europos Bendrijų pareigūnų tarnybos nuostatuose numatyta socialinės apsaugos sistemą netaikoma rizikai, kurią apima kita socialinės apsaugos sistema, pagal kurią buvęs Komisijos ar Teismo narys gali gauti tokio pat pobūdžio ir lygio išmokas. Nepaisant to, buvęs Komisijos ar Teismo narys, ėjęs pareigas bent iki 60 metų arba turintis teisę gauti išmokas pagal 10 straipsnyje numatytą invalidumo pensijų sistemą, išsaugo teisę be apribojimų į išmokas dėl ligos pagal Tarnybos nuostatuose numatytą sistemą. Jeigu buvęs Komisijos ar Teismo narys negauna 7 straipsnyje numatytos pereinamojo laikotarpio išmokos ir neturi teisės gauti išmokos pagal 8 straipsnyje numatytą pensijų sistemą arba 10 straipsnyje numatytą invalidumo pensijų sistemą, jis privalo mokėti pusę įnašų, būtinų, kad būtų apdrausta nuo tokios rizikos, sumos. Įnašai apskaičiuojami pagal paskutinę pereinamojo laikotarpio išmoką, patikslintą, kad būtų atsižvelgta į paskesnius pakeitimus. Buvęs Komisijos ar Teismo narys, kuris nustojo eiti pareigas nesulaukęs 60 metų ir kuris pasibaigus laikotarpiui, kurio metu jis gavo 7 straipsnyje numatytą pereinamojo laikotarpio išmoką, neturi teisės gauti išmokos pagal 8 straipsnyje numatytą pensijų sistemą, nei pagal 10 straipsnyje numatytą invalidumo pensijų sistemą, gali išsaugoti teisę į apsaugą, numatytą šio straipsnio antroje ir trečioje dalyse, su sąlyga, kad jis nesiverčia jokia apmokama veikla, dėl kurios jis galėtų būti apdraustas pagal kitą valstybinę ligos draudimo sistemą. Tokiu atveju jis privalo mokėti visą įnašų, būtinų draudimui, numatytam Europos Bendrijų pareigūnų personalo taisyklių 72 straipsnio 1 dalyje, sumą. Įnašai apskaičiuojami pagal paskutinę pereinamojo laikotarpio pašalpą, patikslintą, kad būtų atsižvelgta į paskesnius pakeitimus." 2. Reglamento (EEB, Euratomas, EAPB) Nr. 2290/77 [3] su paskutiniais pakeitimais, padarytais Reglamentu (Euratomas, EAPB, EEB) Nr. 3822/81 [4], 12 straipsnis pakeičiamas ir išdėstomas taip: "12 straipsnis Audito Rūmų nariai turi teisę į išmokas dėl ligos, profesinės ligos, nelaimingo atsitikimo darbe, bei išmokas gimimo ir mirties atvejais pagal Europos Bendrijų pareigūnų tarnybos nuostatuose numatytą socialinės apsaugos sistemą. Pirmoji dalis taip pat taikoma buvusiems Audito Rūmų nariams, kurie gauna išmokas pagal 9 straipsnyje numatytą pensijų sistemą, 8 straipsnyje numatytą pereinamojo laikotarpio išmokų sistemą arba 11 straipsnyje numatytą invalidumo pensijų sistemą. Tačiau Europos Bendrijų pareigūnų tarnybos nuostatuose numatyta socialinės apsaugos sistema netaikoma rizikai, kurią apima kita socialinės apsaugos sistema, pagal kurią buvęs Audito Rūmų narys gali gauti tokio pat pobūdžio ir lygio išmokas. Nepaisant to, buvęs Audito Rūmų narys, ėjęs pareigas bent iki 60 metų arba turintis teisę gauti išmokas pagal 11 straipsnyje numatytą invalidumo pensijų sistemą, išsaugo teisę be apribojimų į išmokas dėl ligos pagal Europos Bendrijų pareigūnų tarnybos nuostatuose numatytą sistemą. Jeigu buvęs Audito Rūmų narys negauna 8 straipsnyje numatytos pereinamojo laikotarpio išmokos ir neturi teisės gauti išmokos pagal 9 straipsnyje numatytą pensijų sistemą arba 11 straipsnyje numatytą invalidumo pensijų sistemą, jis privalo mokėti pusę įnašų, būtinų, kad būtų apdrausta nuo tokios rizikos, sumos. Įnašai apskaičiuojami pagal paskutinę pereinamojo laikotarpio išmoką, patikslintą, kad būtų atsižvelgta į paskesnius pakeitimus. Buvęs Audito Rūmų narys, kuris nustojo eiti pareigas nesulaukęs 60 metų ir kuris pasibaigus laikotarpiui, kurio metu jis gavo 8 straipsnyje numatytą pereinamojo laikotarpio išmoką, neturi teisės gauti išmokos pagal 9 straipsnyje numatytą pensijų sistemą arba 11 straipsnyje numatytą invalidumo pensijų sistemą, gali išsaugoti teisę į apsaugą, numatytą šio straipsnio antroje ir trečioje dalyse, su sąlyga, kad jis nesiverčia jokia apmokama veikla, dėl kurios jis galėtų būti apdraustas pagal kitą valstybinę ligos draudimo sistemą. Tokiu atveju jis privalo mokėti visą įnašų, būtinų draudimui, numatytam Europos Bendrijų pareigūnų tarnybos nuostatų 72 straipsnio 1 dalyje, sumą. Įnašai apskaičiuojami pagal paskutinę pereinamojo laikotarpio išmoką, patikslintą, kad būtų atsižvelgta į paskesnius pakeitimus." 2 straipsnis 1. "8. Komisijos ar Teismo nario arba buvusio nario našlė ir išlaikomi vaikai turi teisę gauti išmokas dėl ligos pagal Europos Bendrijų pareigūnų tarnybos nuostatuose numatytą socialinės apsaugos sistemą, jeigu jie neturi teisės į tokio pat pobūdžio ir lygio išmokas pagal kitą socialinės apsaugos sistemą." 2. "8. Audito Rūmų nario arba buvusio nario našlė ir išlaikomi vaikai turi teisę gauti išmokas dėl ligos pagal Europos Bendrijų pareigūnų tarnybos nuostatuose numatytą socialinės apsaugos sistemą, jeigu jie neturi teisės į tokio pat pobūdžio ir lygio išmokas pagal kitą socialinės apsaugos sistemą." 3 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 1989 m. gruodžio 12 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1991 m. liepos 29 d. Tarybos vardu Pirmininkas H. Van Den Broek [1] OL 187, 1967 8 8, p. 1. [2] OL L 375, 1990 12 31, p. 1. [3] OL L 268, 1977 10 20, p. 1. [4] OL L 386, 1981 12 31, p. 4. --------------------------------------------------